Ionia — Priene — Sanct. of Athena — 2nd c. BC — GIBM III (1890) 419 — IvPriene (1906) 44 — IK Alexandreia Troas T95
Region: Asia Minor — Ionia

[εδοξε τηι βουληι και τωι δημωι επε]ιδη ο δημος ο α[λεξανδρεων απεστειλε προς] [η]μα[ς νικασαγοραν] ζωιλου και ψηφισμα καθ ο ε[στεφανωκε τον] δημον και επηινεκε τους παραγενομενους εις αλεξανδρειαν δικαστας αθηναγοραν ευκτιτου νυνφωνα καλλικρατου αριστοδημον φιλωνος επελθων δε και νικασαγορας επι τε την βουλην και την εκκλησιαν ακολουθως διελεγηι τοις εν τωι ψηφισματι κατακεχωρισμενοις οπως ουν και ο δημος ευχαριστων τε φαινηται τωι δημω τωι αλεξανδρεων και φιλανθρωπως αποδεδεγμενος τον τε εψηφισμενον υπ αυτου στεφανον και τον των δικαστων επαινον δεδοχθαι τηι βουληι και τωι δημωι επηνηισθαι τον δημον τον αλεξανδρεων επι τε τηι προαιρεσει ην εχει εις τημ πολιν ημων ακολουθα πραττων τοις προυπαρχουσιν αμφοτεραις ταις π[ο]λεσιν [φ]ιλανθρωποις και διοτι τημ πασαν σπουδην προαιρουμενος ποιεισθαι υπερ των παραγινομενων εις τημ πολιν δικαστηριων οπως ισα και δικαια πασι τοις πο[λιταις πα]ραγινηται δια το μαλιστα δια τουτο τηρεισθαι την δημοκρατιαν αποσταλε[ντων] προς αυτον παρ ημων δικαστων τους μεν παραγενομενους ανδρας εις αλεξανδ[ρ]εια[ν] επηνεκεν επι τε τωι σωφρονως και ανεγκλητως παρεπιδημησαι και διοτι τας δικας ισως και δικαιως απασας εκριναν τας τε τωμ παρανομων και τας τωμ βιαιων τον δε δημον εστεφανωκεν αρετης ενεκεν και ευνοιας της εις τημ πολιν και διοτι ανδρας καλους και αγαθους απεστειλεν επηνηισθαι δε και τους αποσταλεντας εις αλεξανδρειαν δικαστας αθηναγοραν ευκτιτου νυμφωνα καλλικρατου αριστοδημον φιλωνος ινα δε τα εψηφισμενα υπο αλεξανδρεων λαβηι συντελειαν τομ μεν αγωνοθετην ος αν ηι τοτε ποιησασθαι επιμελειαν μετα του γραμματεως οπως ο στεφανος αναγορευθ[ηι] τοις πρωτοις διονυσιοις οταν τας θεας συντελωμεν μετα τας σπονδας διοτι ο δημ[ος] ο αλεξανδρεων στεφανοι τον δημον τομ πριηνεων αρετης ενεκεν [κ]αι ευνοια[ς] της εις αυτον και διοτι δικαστας απεστειλαν ανδρας καλους και αγαθους αθηναγοραν ευκτιτου νυμφωνα καλλικρατου αριστοδημον φιλωνος το δ[ε] ψηφισμα το παρα αλεξανδρεων αναγραψαι εις στηλην λιθινην και στησαι εις το ιερον της αθηνας υπογραψαι δε και τοδ[ε τ]ο ψηφισμα εις την ανατιθεμενην στηλην της δε αναγραφης τω[ν ψ]ηφισματων και της εγδοσεως της στηλης επιμελειαμ ποιησασθαι τον νεωποιειν μελλοντα χαρμον επι στεφανηφορο[υ] απολλωνος και το γενομενον αναλωμα ανενεγκειν εν λογωι τηι πολει αποστειλαι δε και ξενιον νικασαγοραι τωι παραγεγονοτι πρεσβευτηι το κατα τον νομον τον νεωποιην φλεαντα ινα δε και ασφαλως παραπεμφθηι τους στρατηγους και τους ιππαρχας επιμεληθηναι.